open-index/open-wikipedia-markdown huggingface dataset:
Torshälla

**Torshälla** on taajama ja entinen kaupunki Keski-Ruotsissa. Torshälla sijaitsee Södermanlandin historiallisessa maakunnassa samannimisessä Södermanlandin läänissä. Luonnonmaantieteellisesti ilmaistuna kaupunkitaajama sijaitsee Mälaren-järven etelärannalla. Aikaisemmin Torshälla oli itsenäinen kaupunki, mutta vuodesta 1971 lähtien se on ollut osa Eskilstunan kuntaa. Vuoden 2010 lopussa Torshällan taajamassa oli 7&nbsp;612 asukasta.

Vuonna 2006 järjestettiin kansanäänestys Torshällan erottamisesta omaksi kunnakseen, mutta enemmistö äänestäneistä vastusti ehdotusta. Myös Torshällan alueella enemmistö vastusti Eskilstunan kunnan jakamista.

## Historia

Birger Maununpoika myönsi Torshällalle kaupunkioikeudet vuonna 1317. Torshällan kaupungista muodostettiin kaupunkikunta 1.1.1863, kun vuonna 1862 säädetty *Förordning om kommunalstyrelse i stad* (SFS 1862:14) eli "Asetus kunnallishallinnosta kaupungeissa" astui voimaan. Torshällan oma maistraatti ja raastuvanoikeus lakkautettiin vuonna 1946, jolloin kaupunki liitettiin Livgedingetin tuomiokuntaan.

Vuonna 1952 Torshällan kaupunkiin liitettiin osa Torshällan maalaiskuntaa. Vuonna 1971 kaupunki liitettiin silloin muodostettuun Eskilstunan kuntaan. Torshällan kaupunkiseurakunta puolestaan yhdistyi vuonna 1971 Torshällan seurakuntaan.

Torshällan vaakuna oli käytössä vuosina 1949–1970.

## Kuvia Torshällasta

Kuva:Torshälla vapen.svg|Torshällan kaupungin vaakuna (1949–1970).
Kuva:Torshälla Bergströmska gården.jpg|*Bergströmska gården* -niminen kotiseutumuseo.
Kuva:Torshälla kyrka sida.jpg|Torshällan kirkko.
Kuva:Torshälla rådhus.jpg|Torshällan raatihuone.


## Väestönkehitys

## Lähteet

## Aiheesta muualla

* Torshälla Eskilstunan kunnan kotisivuilla
Abdulaziz Al-Kuwari

**Abdulaziz Al-Kuwari** (; s. 13. marraskuuta 1979) on qatarilainen ralliautoilija. Hän aloitti uransa vuonna 2000 kotimaan rallikilpailuissa. Vuonna 2003 hän voitti Qatar International Rally-sarjan mestaruuden. Vuonna 2012 Al-Kuwari debytoi rallin MM-sarjassa Akropolis-rallissa, jossa hän sijoittui kymmenenneksi ollen ensimmäinen kuljettaja sitten vuoden 2008 ja Sebastien Ogierin, joka on ajanut pisteille debyyttikilpailussaan.

## Rallin MM-sarjan tulokset
()

## Aiheesta muualla
*http://abdulazizalkuwari.weebly.com/biography.html
Cristian Ledesma

**Cristian Daniel Ledesma** (s. 24. syyskuuta 1982) on Argentiinassa syntynyt jalkapalloilija, joka edusti seurajoukkuetasolla pitkään italialaista Laziota ja pelasi myös Italian maajoukkueessa. Ledesma on pelipaikaltaan keskikenttäpelaaja.

## Lähteet
*Cristian Ledesma Transfermarktissa
*Cristian Ledesma Soccerbasessa
Mori

**Mori** on muun muassa seuraavien henkilöiden sukunimi:

* Ai Mori (s. 2003), japanilainen kiipeiijä
* Bárbara Mori (s. 1978), uruguaylais- meksikolainen näyttelijä, malli, tuottaja ja käsikirjoittaja
* Fabrizio Mori (s. 1969), italialainen aitajuoksija
* Kaoru Mori (s. 1978), japanilainen sarjakuvataiteilija
* Manny Mori (s. 1948), Mikronesian liittovaltion presidentti
* Masaaki Mori (s. 1961), japanilainen jalkapalloilija
* Masayuki Mori (1911–1973), japanilainen näyttelijä
* Naoko Mori (s. 1971), japanilais-brittiläinen näyttelijä
* Paul Kazuhiro Mori (1938–2023), japanilainen katolinen piispa
* Porfirio Díaz Mori (1830–1915), meksikolainen sotasankari, Meksikon presidentti
* Ramiro Funes Mori (s. 1991), argentiinalainen jalkapalloilija
* Riyo Mori (s. 1986), japanilainen tanssinopettaja
* Satoshi Mori (s. 1971), japanilainen yhdistetyn hiihtäjä
* Shigefumi Mori (s. 1951), japanilainen matemaatikko
* Takaji Mori (s. 1943–2011), japanilainen jalkapalloilija ja valmentaja
* Tamezō Mori (1884–1940), japanilainen eläintieteilijä
* Yukinojo Mori, oik. *Masakazu Mori* (s. 1954), japanilainen runoilija, sanoittaja ja säveltäjä
* Yoshirō Mori (s. 1937), Japanin ent. pääministeri
* Zenjyuro Mori (s. 1985), japanilainen karateka.

Mōri-klaani (jap. 毛利氏, Mōri-shi) oli Japanin Honsu-saaren länsiosia 1500-luvulta 1800-luvun puoliväliin saakka hallinnut suku.

## Paikat
* Mori, kunta Trenton maakunnassa Italiassa.
Sointu Kouvo

**Sointu Säde Mielikki Ulfvik** (o.s. *Kouvo*; 13. toukokuuta 1916 Helsinki – 19. tammikuuta 1991 Farsta, Ruotsi) oli suomalainen näyttelijä. Teatterin lisäksi hän oli sivurooleissa useissa suomalaisissa elokuvissa vuosina 1936–1958.

## Ura
Kouvo työskenteli näyttelijänä Suomen Kansallisteatterissa. Hänen varhaisiin töihinsä kuului rooli näytelmässä *Tessa*. Lokakuussa 1935 Kansallisteatterissa ensi-iltansa saanut näytöskappale saavutti suuren suosion. Nuorena Kouvo näytteli lukuisia niin sanottuja tyttöosia, usein Ansa Ikosen ja Henny Waljuksen rinnalla, kuten kappaleissa *Kilpakosijat* (syksy 1936) ja *Kuriton sukupolvi* (kevät 1937). Hänen osastaan Molièren yksinäytöksisessä kirjallisessa ilveilyssä *Sievistelevät hupsut* kirjoitettiin: "Tyttösiä näyttelivät sirosti Henny Waljus ja Sointu Kouvo". Syksyllä 1938 Kouvo esiintyi yhdessä Tauno Palon kanssa laulajana näytelmässä *Pieni laulunäytelmä*, jonka pääosassa oli Mary Hannikainen. Keväällä 1940 Kouvo sai osakseen ihailua koomisesta rouvanosastaan komediassa *Nelly neidin mies*. Tammikuussa 1941 tuli ensi-iltaan Moss Hartin ja George S. Kaufmanin näytelmä *Ette voi ottaa sitä mukaanne*, jossa Kouvolla oli jälleen kerran tyttären rooli Ikosen rinnalla.

Sointu Kouvon elokuvaura jakautuu kahteen kauteen: 1936–1944 ja 1952–1958. Myös valkokankaalla hän näytteli sivuosia tyttärinä ja mamselleina. Tällaisia elokuvatehtäviä olivat muun muassa komediaelokuva *Vaimoke* ja epookkidraama *Runon kuningas ja muuttolintu*. Kouvon merkittävimpiin elokuvatöihin kuuluu Hilkka Rantamon osa Nyrki Tapiovaaran elokuvassa *Kaksi Vihtoria* vuonna 1939. Hugo Hytösen ja Orvo Saarikiven Maria Jotuni -filmatisoinnissa *Miehen kylkiluu* (1937) hän näytteli Elliä. Kouvo oli mukana myös kahdessa lyhytelokuvassa: *Ankkurikahvilan kantavieraat* (1940) ja *Takaisin yhteiskuntaan* (1953). Ensin mainitussa hän lauloi Matti Jurvan tangosävelmän *Uskon lemmen taikaan*. Kouvo esitti Jurvan musiikkia myös kahdessa *Vihtori ja Klaara* -elokuvassa. Vuonna 1958 Kouvolla oli sivuosa peräti neljässä elokuvassa.

Sointu Kouvon puoliso oli ruotsalainen Bengt Oskar Ulfvik (1918–1969). He erosivat vuonna 1961. Kouvo muutti Ruotsissa Farstaan vuonna 1976 ja asui loppuelämänsä siellä.

## Filmografia

*Vaimoke (1936)
*Seikkailu jalkamatkalla (1936)
*Miehen kylkiluu (1937)
*Kaksi Vihtoria (1939)
*Runon kuningas ja muuttolintu (1940)
*Herra johtajan "harha-askel" (1940)
*Täysosuma (1941)
*Neljä naista (1942)
*Sylvi (1944)
*Ballaadi (1944)
*Kuollut mies kummittelee (1952)
*Hilja – maitotyttö (1953)
*Taikayö (1954)
*Neiti talonmies (1955)
*Helunan häämatka (1955)
*1918 – mies ja hänen omatuntonsa (1957)
*Verta käsissämme (1958)
*Pieni luutatyttö (1958)
*Äidittömät (1958)
*Autuas eversti (1958)

## Lähteet
*Koskimies, Rafael: Suomen Kansallisteatteri II, 1917–1950, Otava, Helsinki 1972
*

### Viitteet
Reyes

**Reyes** on muun muassa seuraavien henkilöiden sukunimi:

* Albert Reyes (s. 1992), espanjalainen karateka
* Arturo Lona Reyes (1925–2020), meksikolainen roomalaiskatolinen piispa
* Diego Antonio Reyes (s. 1992), meksikolainen jalkapalloilija
* Dominick Reyes (s. 1989), yhdysvaltalainen vapaaottelija
* Felipe Reyes (s. 1980), espanjalainen koripalloilija
* Gabriel Villaruz Reyes (s. 1941), filippiiniläinen roomalaiskatolinen piispa
* José Antonio Reyes (1983–2019), espanjalainen jalkapalloilija
* Juan de Dios Caballero Reyes (s. 1931), meksikolainen roomalaiskatolinen piispa
* Karen Reyes (s. 1998), yhdysvaltalainen jalkapalloilija
* Luis Morales Reyes (1936–2024), meksikolainen roomalaiskatolinen arkkipiispa
* Manfred Oettl Reyes (s. 1993), perulainen alppihiihtäjä
* Manfred Reyes Villa (s. 1955), bolivialainen sotilas ja poliitikko
* Manuel Plaza Reyes (1900–1969), chileläinen kestävyysjuoksija
* Natalia Reyes (s. 1987), kolumbialainen näyttelijä
* Reyna Reyes (s. 2001), meksikolainen jalkapalloilija
* Senen Reyes (s. 1965), *Sen Dog*, yhdysvaltalainen rap-artisti
* Sofía Reyes (s. 1995), meksikolainen laulaja, lauluntekijä ja näyttelijä
* Ulises Antonio Gutiérrez Reyes (s. 1951), venezuelalainen roomalaiskatolinen arkkipiispa.

## Kuvitteellisia henkilöitä

* Hugo ”Hurley” Reyes, tv-sarjassa Lost

## Muuta
* Reyes, renderöintiohjelmisto
* Reyes, kaupunki Boliviassa
Yövartija vain...

**Yövartija vain...** on Yrjö Nortan ohjaama elokuva vuodelta 1940.

Yövartijan roolin on käsikirjoittaja Erik Dahlberg tehnyt Aku Korhoselle mittatilauksena. Hän kirjoittaa: ”Olen aina kuulunut Aku Korhosen suuriin ihailijoihin, ja tämän ihailun sponttaanina ilmauksena on *Yövartija*-elokuva.” Aiheessa voi nähdä viitteitä pari vuotta aiemmin Suomessa esitettyyn yhdysvaltalaiselokuvaan *[[Kultaisen lännen tyttö]]*, ja se heijastelee myös Suomen kansan yhtenäistymisen halua talvisodan jälkeen.

## Näyttelijät

## Arviot

Aikalaisarvioissa elokuva sai melko myönteisen vastaanoton. Sitä verrattiin vanhanaikaisiin joulusatuihin, joissa hyvä ja paha ovat vastakkain ja hyvä saa voiton. Salama Simonen (*[[Uusi Suomi]]*) sanoi arviossaan, että ”tällaisia ihmisiä ei liene olemassa, mutta kun nyt kerrotaan joulutarinaa, lienee se kerrottava niin kuin lapsille ainakin, toisin sanoen annettava äärimmäisyyksien puhua ja julistaa idealismin sanomaa”. Toini Aaltonen (*[[Demokraatti (lehti)|Suomen Sosialidemokraatti]]*) kirjoitti: ”Alkupuoli on kerrottu koruttoman kauniisti ja myöskin todellakin filmaattisella näkemyksellä”, mutta toteaa lopun ”kuitenkin valahtavan auttamattomasti imelän tosikertomuksen tasolle.”

Myöhemmin *[[Tv-maailma]]n* kriitikko arvioi elokuvan tunteikkaaksi tarinaksi yövartijasta ja armottomasta tehtaanjohtajasta sekä heidän lapsistaan, ja toteaa että aiheen yhteiskunnalliset ristiriidat on peitelty yövartijan tasapainoisen hahmon taakse. Myös *[[Helsingin Sanomat|Helsingin Sanomien]]* kriitikko Arto Pajukallion näkemys on, että elokuvassa vaalitaan sotaan liittyvää luokkasopua. Kriitikko luonnehtii elokuvaa sadunomaiseksi melodraamaksi.

Aku Korhonen on nähty niin aikalaisarvioissa kuin myöhemminkin elokuvan pelastajana ylenmääräiseltä naiiviudelta, kuten kirjoittaa esimerkiksi Henri Waltter Rehnström *Tv-maailman* arviossa heinäkuussa 2014.

## Lähteet
Aave joka maalasi taulun

**Aave joka maalasi taulun** on Weilin + Göösin vuonna 1982 julkaisema Kauko Röyhkän toinen kaunokirjallinen teos. Sitä on luonnehdittu anarkisesti irrottelevaksi fantasiaromaaniksi, jossa pannaan halvalla pikkukaupungin perässähiihtäjiä.

Otava julkaisi kirjan vuonna 2000 Seven-sarjan pokkarina.

## Lähteet

## Aiheesta muualla
* Teoksen esittely Oulun kaupunginkirjaston sivuilla
* Teoksen esittely Kirjasammon sivuilla
Bosnia ja Hertsegovinan presidenttineuvosto

**Bosnia ja Hertsegovinan presidenttineuvosto** () on kolmijäseninen neuvosto, joka toimii kollektiivisesti Bosnia ja Hertsegovinan valtionpäämiehenä.

Maan vuoden 1995 perustuslain V artiklan mukaan presidenttiys on kollektiivisesti jaettu kolmen suoralla kansanvaalilla valitun henkilön välillä: yksi bosniakki ja yksi kroaatti Bosnia ja Hertsegovinan federaatiosta ja yksi serbi Serbitasavallasta. Yhdessä heidät valitaan neljän vuoden mandaatilla. Neuvoston puheenjohtajuus kiertää kahdeksan kuukauden välein yhdenvertaisuuden takaamiseksi, ja eniten ääniä saanut henkilö valitaan puheenjohtajaksi.

Nykyinen presidenttineuvosto aloitti virassaan 16. marraskuuta 2022. Siihen kuuluvat Denis Bećirović (bosniakki), Željko Komšić (kroaatti) ja Željka Cvijanović (serbi). Cvijanović on ensimmäinen kolmikkoon kuuluva nainen, joka on valittu virkaansa.

Presidentin kuukausipalkka on 3&nbsp;091 euroa.

## Vastuut

Presidenttineuvosto on vastuussa:

* Maan ulkopolitiikan johtamisessa;
* Suurlähettiläiden ja muiden kansainvälisten edustajien nimittämisessä, joista kahden kolmasosan on tultava Federaatiosta;
* Edustaa Bosnia ja Hertsegovinaa kansainvälisissä organisaatioissa ja instituutiossa ja olla kandidaattina organisaatioissa ja instituutioissa, joissa Bosnia ja Hertsegovina ei ole jäsen;
* Neuvotella, hylätä ja parlamentin hyväksynnällä ratifioida Bosnia ja Hertsegovinaa koskevat kansainväliset sopimukset;
* Toimeenpanna parlamentin päätökset
* Ehdottaa ministerineuvoston esityksestä vuotuisen budjetin maan parlamentille;
* Raportoida pyynnöstä, mutta vähintään kerran vuodessa, parlamentille valtionmenoista;
* Toimia yhdessä, mikäli tarpeellista, kansainvälisten- ja kansalaisjärjestöjen kanssa ja 
* Toimeenpanna muut tarpeelliset tehtävät velvollisuuksiensa täyttämiseksi parlamentin pyynnöstä tai entiteettien sopimuksella.

## Luettelo presidenttineuvoston kokoonpanosta

Lähde:

## Lähteet
Pirkan Pyöräily

**Pirkan pyöräily** on vuodesta 1978 lähtien järjestetty vuosittainen kuntoilutapahtuma. Sen lähtö- ja maalipaikkana toimii Tampereen messu- ja urheilukeskus. Tapahtuma on järjestetty perinteisesti kaksi viikkoa ennen juhannusta, mutta Tampereen messu- ja urheilukeskuksen suurten kesätapahtumien johdosta tämä viikonloppu ei välttämättä aina ole Pyöräilyn käytettävissä. Näin on käynyt vuosina 2025 ja 2026,  jolloin tapahtuma järjestetään vasta viikko ennen juhannusta. Pirkan pyöräilyn päämatkat ovat 134&nbsp;kilometriä pitkä Klassikko ja 210&nbsp;kilometrin Pitkä Pirkka. Lisäksi järjestetään Hiekka Pirkka (pituus 150 km pääasiassa hiekkateillä) sekä kesällä 2026 Yöpyöräily (134 km, pe–la 12.–13.6. välisenä yönä), perheiden Lilliputtipyöräily (2–5km, la 13.6.) ja Soveltava pyöräily (14.6.). Klassikon reitti kiertää Etelä-Pirkanmaan läpi Kangasalan, Valkeakosken, Akaan, Vesilahden, Lempäälän ja Pirkkalan. Pitkä Pirkka poikkeaa lisäksi reitin Urjalaan ja Punkalaitumelle.

Pirkan pyöräilyyn osallistuu vuosittain noin 2&nbsp;000 pyöräilijää, mutta 2010-luvulla osallistujia on ollut lähemmäs 3&nbsp;000. Osallistujamäärä oli korkeimmillaan vuonna 1982, jolloin pyöräilyyn osallistui lähes 4&nbsp;000 henkilöä. Klassikko, Pitkä Pirkka sekä Hiekka Pirkka lasketaan osaksi Pirkan kierroksen suorittamista. Pyöräilyn 20 kertaa suorittaneet nimetään mestaripyöräilijöiksi ja saavat itselleen pysyvän, punataustaisen kilpailunumeron. Nykyään tapahtumassa ei ole ajanottoa. Pirkan pyöräilyn voi suorittaa polkupyöräilyn ja sähköpyöräilyn lisäksi myös rullaluistelemalla.

Tapahtuman järjestäjä on Hämeen Liikunta ja Urheilu ry.

## Katso myös
* Pirkan Hölkkä
* Pirkan Hiihto

## Lähteet

## Aiheesta muualla
* Pirkan Kierros
* Pirkan Pyöräily
Blasco Francisco Collaço

**Blasco Francisco Collaço** (s. 16. toukokuuta 1931) on intialainen roomalaiskatolinen arkkipiispa. Hänet vihittiin papiksi Goa e Damãon arkkihiippakuntaan 2. toukokuuta 1954 ja nimitettiin Octavan titulaariarkkipiispaksi sekä apostoliseksi nuntiukseksi Panamaan 23. syyskuuta 1977. Piispaksi vihkiminen seurasi 5. marraskuuta. Pääkonsekraattorina toimi Jean-Marie Villot, jota avustivat Agostino Casaroli ja Duraisamy Simon Lourdusamy.

Collaço sai 26. heinäkuuta 1982 nimityksen apostoliseksi nuntiukseksi Dominikaaniseen tasavaltaan, sitten 28. helmikuuta 1991 apostoliseksi pro-nuntiukseksi Madagaskarille ja Mauritiukselle. 14. toukokuuta 1994 hänet nimitettiin lisäksi apostoliseksi nuntiukseksi Seychelleille.

13. huhtikuuta 1996 Collaço nimitettiin apostoliseksi nuntiukseksi Bulgariaan ja 24. toukokuuta 2000 Etelä-Afrikan tasavaltaan ja Namibiaan sekä apostoliseksi delegaatiksi Botswanaan. 24. kesäkuuta 2000 hän sai lisäksi nimityksen apostoliseksi nuntiukseksi Lesothoon ja Swazimaahan. Hän jäi eläkkeelle elokuussa 2006.

## Lähteet
Carlos María Ariz Bolea

**Carlos María Ariz Bolea** (6. joulukuuta 1928 Marcilla – 29. elokuuta 2015) oli Espanjassa syntynyt, mutta Panamassa toiminut roomalaiskatolinen piispa. Hänet vihittiin klaretialaisten papiksi 28. kesäkuuta 1953 ja nimitettiin Dariénin apostoliseksi vikaariksi sekä Nigrae Maioresin titulaaripiispaksi 22. heinäkuuta 1981. Piispaksi vihkiminen seurasi 21. marraskuuta. Pääkonsekraattorina toimi Blasco Francisco Collaço, jota avustivat Jesús Serrano Pastor ja Marcos Zuluaga Arteche.

Ariz Bolea sai 15. joulukuuta 1988 nimityksen Colónin piispaksi. Hänen kaudellaan hiippakunnan nimeksi vaihdettiin Colón-Kuna Yala. Hän jäi eläkkeelle 18. kesäkuuta 2005.

## Lähteet
Edla Niemi

**Edla Niemi** (s. 29. joulukuuta 1987) on suomalainen thainyrkkeilijä. Hän edustaa Helsinki Thaiboxing Clubia (HTBC) valmentajanaan Petri Martinez. Niemen saavutuksiin lukeutuu thainyrkkeilyn Euroopan mestaruudet vuosilta 2012 ja 2013 alle 75-kiloisten sarjassa , ja MM-pronssi vuodelta 2012. Vuonna 2013 Niemi edustaa Suomea vielä thainyrkkeilyn PM-kisoissa Tanskassa.

Niemi opiskelee fysioterapeutiksi Otaniemessä Laurea-ammattikorkeakoulussa. Hän on toiminut vuodesta 2010 aikidoseura Machikara ry:n puheenjohtajana sekä Suomen Aikidoliiton hallituksessa ja liiton juniori- ja nuorisovaliokunnan puheenjohtajana. Hän on harjoitellut kamppailulajeja 12-vuotiaasta saakka.

## Lähteet
TUL-lehti

**TUL-lehti** on Työväen Urheiluliiton julkaisema suomalainen urheilulehti. Lehti ilmestyi painettuna vuosien 1927 ja 2012 välillä. TUL-lehti painottui huippu-urheilun sijasta seura- ja nuorisotoimintaan sekä kuntoliikuntaan. Lehti kertoi lisäksi TUL:n seuroja edustavista urheilijoista sekä urheilupolitiikasta. Vuonna 2012 lehden julkaisu paperilla lopetettiin ja lehti muuttui TUL-Aviisi-nimiseksi verkkolehdeksi. 

## Historia
TUL-lehden perustivat joulukuussa 1927 Työväen Urheiluliiton sosiaalidemokraatit, kun vuonna 1917 perustettu Työväen Urheilulehti oli jäänyt kommunistien omistaman osakeyhtiön haltuun. Sen julkaiseminen puolestaan kiellettiin vuonna 1930 säädettyjen kommunistilakien seurauksena, ja TUL-lehdestä tuli liiton ainoa julkaisu. 

1930-luvulla TUL-lehti oli pahoissa taloudellisissa vaikeuksissa. Sota-aikana sen levikki putosi pahimmillaan 5&nbsp;000 kappaleeseen. Rauhan tultua levikki jälleen nousi seuratoiminnan aktivoiduttua. 1970-luvulla se oli jo lähes 50&nbsp;000 kappaletta. 1980- ja 1990-luvulla lehteä jaettiin ilmaiseksi kaikille TUL:n jäsenille, ja sen levikki oli 100&nbsp;000, mikä teki siitä Suomen suurimman urheilulehden. 

TUL-lehden ensimmäinen päätoimittaja oli Eino Pekkala. Sen palveluksessa on työskennellyt useita arvostettuja urheilutoimittajia, kuten Ilmo Lounasheimo, Helge Nygrén, Pentti Salmi, Esko Piipponen, Risto Taimi sekä Kauko-Aatos Leväaho. Muita toimittajia lehdessä ovat olleet muun muassa Lauri Vaala, Unto Miettinen ja Eino Jäntti.    

Vuonna 2012 lehden julkaisu paperilla lopetettiin ja lehti muuttui TUL-Aviisi-nimiseksi verkkolehdeksi.

## Lähteet
*Suomen Työväen Urheiluliitto 
*Pekko-Joonas Rantamäki: ''Sankariksi Sanomalehdessä''. Jyväskylän Yliopisto 2009.

### Viitteet
Enne (täsmennyssivu)

**Enne** viittaa muun muassa seuraaviin:

* enne, ennusmerkki eli tulevaa enteilevä seikka
* Enne, naisen etunimi
* *[[The Gift – Enne]]*, Sam Raimin ohjaama elokuva vuodelta 2000
* *[[Enne (HB:n albumi)|Enne]]*, HB:n albumi vuodelta 2006
* *[[Enne (Riuttan albumi)|Enne]]*, Riuttan albumi vuodelta 2021

## Sukunimi
* Merika Enne (s. 1992), lumilautailija
* Vesa Enne (1947–1997), laulaja
* Yrjö Enne (1898–1961), kansanedustaja.
Väinö Juustila

**Väinö Henrik Juustila** (17. huhtikuuta 1884 Liminka – 27. tammikuuta 1933 Oulu) oli suomalainen Nuorsuomalaisen Puolueen ja sitten kokoomuksen poliitikko. Hän istui kansanedustajana Oulun läänin eteläisestä vaalipiiristä marraskuusta 1918 syyskuuhun 1922.

Väinö Juustila oli varsinaiselta ammatiltaan maanviljelijä, ja hän sai kunnallisneuvoksen arvon vuonna 1932. Hänelle myönnettiin myös Suomen Valkoisen Ruusun I luokan ritarimerkki (1928). Hänen isänsä oli maanviljelijä Juho Juustila ja äitinsä Elisabet Pietilä. Hän meni vuonna 1904 naimisiin Anna Katariina Sohlon kanssa.

Juustila kävi joitakin vuosia oppikoulua Oulussa mutta ryhtyi sitten maanviljelijäksi hoitaen isältään perinnöksi saamaansa taloa Limigan Ketunmaassa. Juustila oli nuorena mukana nuorisoseuran toiminnassa. Hän oli Suomen Osuuskauppojen Keskuskunnan hallintoneuvoston jäsenenä vuodesta 1916 ja Pellervo-Seuran hallintoneuvoston puheenjohtajana vuodesta 1918, Hän oli lisäksi muun muassa Limingan kunnanvaltuuston jäsenenä, Oulun läänin Kotiteollisuusyhdistyksen puheenjohtajana vuodesta 1914, Oulun läänin Talousseuran johtokunnan jäsenenä ja varapuheenjohtajana sekä Oulun osuuskauppapiirin piiritoimikunnan ja puheenjohtajana vuodesta 1916.

## Lähteet
Itämeri (televisiosarja)

**Itämeri** on 19. kesäkuuta 2012 alkaen MTV3 -kanavalla esitetty ohjelma. Ohjelmassa juontaja Heikki Paasosen tehtävänä on selvittää Itämeren nykytilanne ja mitä sen hyväksi voisi tehdä. Ohjelmassa nähdään myös tutkimussukeltaja ja meribiologi Juha "Roope" Flinkman.

Ohjelman jaksoissa nähdään myös vieraita, jotka ovat aktiivisesti edistäneet Itämeren hyvinvointia. Vieraina nähdään muun muassa Antto Melasniemi, Anna Puu, Mikko Kouki, Kauko Röyhkä, Sakari Kuosmanen sekä presidentti Tarja Halonen.

## Jaksot

## Lähteet
Paulino Lukudu Loro

**Paulino Lukudu Loro** (23. elokuuta 1940 – 5. huhtikuuta 2021) oli eteläsudanilainen roomalaiskatolinen arkkipiispa. Hänet vihittiin Comboni-lähetyssaarnaajien papiksi vuonna 1970 ja nimitettiin El Obeidin hiippakunnan apostoliseksi hallitsijaksi 1974.

Lukudu Loro sai vuonna 1979 nimityksen El Obeidin piispaksi, ja hänet konsekroi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo. Vuonna 1983 Lukudu Loro nimitettiin Juban arkkipiispaksi.

## Lähteet
Victorinus Youn Kong-hi

**Victorinus Youn Kong-hi** (s. 8. marraskuuta 1924) on eteläkorealainen roomalaiskatolinen arkkipiispa. Hänet vihittiin papiksi 20. maaliskuuta 1950 ja nimitettiin Suwonin hiippakunnan johtoon 7. lokakuuta 1963. Piispaksi vihkiminen seurasi 20. lokakuuta. Pääkonsekraattorina toimi paavi Paavali VI, jota avustivat Pietro Sigismondi ja Sergio Pignedoli.

Youn Kong-hi sai 25. lokakuuta 1973 nimityksen Kwangjun arkkipiispaksi, jona hän toimi, kunnes jäi eläkkeelle 30. marraskuuta 2000. Hän osallistui Vatikaanin toiseen kirkolliskokoukseen.

## Lähteet
Tyylivarkaat

**Tyylivarkaat** on vuosina 2011–2012 MTV3-kanavalla esitetty sisustusaiheinen ohjelma. Ohjelman juonsi Noora Shingler, sisustusarkkitehtina toimi Laura Brotherus sekä sisustussuunnittelija AMK Minna Haapakoski.

## Jaksot
### Ensimmäinen tuotantokausi

### Toinen tuotantokausi
Paride Taban

**Paride Taban** (1936 – 1. marraskuuta 2023 Nairobi, Kenia) oli eteläsudanilainen roomalaiskatolinen piispa. Hänet vihittiin papiksi 24. toukokuuta 1964 ja nimitettiin Juban arkkihiippakunnan vihkipiispaksi sekä Tadamatan titulaaripiispaksi 28. tammikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.

Taban sai 2. heinäkuuta 1983 nimityksen Toritin piispaksi, jona hän toimi, kunnes erosi 7. helmikuuta 2004.

## Lähteet
Ed (vaunusarja)

**Ed** on VR:n kaksikerroksisille InterCity-vaunuille antama littera eli sarjatunnus. Ensimmäinen kirjain **E** kertoo, että vaunu on II-luokan vaunu ja toinen kirjain **d**, että vaunu on kaksikerroksinen IC-vaunu. Yhdessä Ed-vaunussa on 113 paikkaa. Ed-vaunut yleensä ovat InterCity-junissa vaunuina 5, 6, 7 tai 8.

## Muutokset
Ed-vaunuja on muutettu vuosien varrella myös muihin vaunusarjoihin.

* Vaunut 28021–28061 muutettin vuosina 1999–2002 Edb-vaunuiksi 28401–28441.
* Vaunut 28062 ja 28063 muutettiin vuonna 2020 CEd-vaunuiksi 28442 ja 28443.
* Vaunut 28011–28020 muutettin vuosina 2021–2022 Edg-matkatavaravaunuiksi 28011–28020 yöjuniin.

## Tilaukset
*2017: 20 kpl (Ed 28110–28129) (toimitettu)

## Lähteet
*Resiina-lehti: InterCity2-vaunut

### Viitteet
Matching Head and Feet

**Matching Head and Feet** on Kevin Coynen studioalbumi vuodelta 1975.

## Kappaleet
# 
# 
# 
# 
# 
# 
# 
# 
# 
# 

## Muusikot

* Kevin Coyne – laulu
* Gordon Smith – kitara, sähkökitara, slide-kitara
* Andy Summers – sähkökitara
* Tim Penn – kosketinsoittimet
* Archie Leggett – basso
* Peter Woolf – rummut ja lyömäsoittimet
* Chris Mercer – tenorisaksofoni
* Bud Beadle – baritonisaksofoni
* Steve Gregory –  tenoriklarinetti, huilu
Edb

**Edb** oli VR:n omistamalle kaksikerroksille InterCity-vaunusarjalle annettu kalustotunnus. Sarjatunnuksen **E** tarkoittaa, että kyseessä on II-luokan vaunu, **d** kertoo kyseessä olevan kaksikerroksinen IC-vaunu, ja **b** tarkoittaa, että vaunussa on Ekstra-luokka.

Vaunut muutettiin Ed-sarjan vaunuista Ekstra-luokan sisältäviksi. Edb-vaunut olivat ulkoisesti samanlaisia kuin Ed-vaunut lukuun ottamatta vaunun vaakaraitaan kirjoitettua Ekstra-tekstiä.

Edb-sarjan vaunu 28428 hylättiin sen vaurioiduttua onnettomuudessa Helsingin asemalla 4. tammikuuta 2010.

Edb-sarjan vaunut muutettiin vuodesta 2019 alkaen CEd-vaunuiksi, joissa on entistä ylellisempi Ekstra-luokka. Vuoteen 2022 mennessä kaikki 40 Edb-vaunua oli muutettu CEd-sarjaan.

## Lähteet
Grumman F8F Bearcat

**Grumman F8F Bearcat** on yhdysvaltalainen laivastohävittäjä.

Grumman F6F Hellcatiin perustuvan alatasoisen, kaksirivisellä tähtimoottorilla varustetun konemallin suunnittelu alkoi kesäkuussa 1943, tavoitteena saada käyttöön Hellcatin kevyempi versio taistelemaan tasavertaisesti kevyiden japanilaishävittäjien kanssa. Ensilentonsa 21. elokuuta 1944 lentäneen koneen toimitukset alkoivat maaliskuussa 1945, mutta sodan päättymisen vuoksi valmistusmäärä jäi 1&nbsp;266 koneeseen, eikä sitä käytetty taistelutoimintaan toisen maailmansodan aikana. Yhdysvaltain laivaston ja merijalkaväen lisäksi konetyyppiä käyttivät Ranskan, Etelä-Vietnamin ja Thaimaan ilmavoimat.

## Tekniset tiedot

## Lähteet

## Aiheesta muualla

* Air Vectors: The Grumman F6F Hellcat & F8F Bearcat 
* Grumman F8F Bearcat, le dernier chasseur à piston de l'US Navy
Aili Siniluoto

**Aili Adele Siniluoto** (8. elokuuta 1899 Tampere – 14. helmikuuta 1978 Tampere) oli suomalainen lastenkirjailija. 

## Teoksia
Omalla nimellä:
* *Jänö Pupula ystävineen seikkailujen tiellä* ; kuvitus Helga Sjöstedt. WSOY 1948
* *Sammakkosaaren vanki* ; kuv. Rolf Sandqvist. Lasten oma kirjasto 11. WSOY 1953
Nimimerkillä *Asto*:
* *Ristinpolttaja*. Suomen lut. evank. -yhdistys, Helsinki 1937, 3. painos ilmestyi 1945 nimellä *Ristinpolttajat*.
* *Sirkun suvi*. Suomen lut. evank. -yhdistys, Helsinki 1938
* *Pieni lähetyssaarnaaja* ; kirj. Elli-Marja Ilkka, Asto, K. Väre. Suomen luterilainen evankeliumiyhdistys, Helsinki 1946

## Lähteet
*
Toini Ojanperä

**Toini Ojanperä** (o.s. **Tienari**; 22. heinäkuuta 1899 Viipuri – (kuoleman julkistamispäivä 12. helmikuuta) 1985 Turku) oli suomalainen lastenkirjailija.

Satujen lisäksi Ojanperä kirjoitti runoja, joita julkaistiin muun muassa Turkuseuran julkaisuissa.

Ojanperä kävi keskikoulun. Hänen vanhampansa olivat lääninrovasti Matti Tienari ja Hilma Josefina (o.s. Grönlund). Puoliso oli rautatievirkailija Kalle Valter Ojanperä vuodesta 1918. Ojanperän tytär Heli Ojanperä oli taidemaalari ja kirjailija.

## Teoksia
* *Satuja* ; kuvittanut Heli Ojanperä. Aura, Turku 1945
* *Ihmeelliset jalokivet* : satuja ; kuvittanut Heli Ojanperä. Aura, Turku 1946

## Suomennoksia
* A. Stuart : *Kyyneleet kuivuvat : äidin kokemuksia henkimaailmasta* ; englanninkielestä suomentanut Helmi Krohn ; runot suomentanut Toini Ojanperä. Akateeminen kirjakauppa (jakaja), Helsinki 1943, 2. painos 1947

## Lähteet
* 

### Viitteet
Safe at Home

**Safe at Home** on International Submarine Bandin albumi vuodelta 1968.

## Kappaleet
# "Blue Eyes" (Gram Parsons) – 2:50
# "I Must Be Somebody Else You've Known" (Merle Haggard) – 2:18
# "A Satisfied Mind" (Joe Hayes, Jack Rhodes) – 2:31
# "Folsom Prison Blues/That's All Right, Mama" (Johnny Cash, Arthur Crudup) – 4:25
# "Miller's Cave" (Jack Clement) – 2:49
# "I Still Miss Someone" (Johnny Cash, Roy Cash Jr.) – 2:47
# "Luxury Liner" (Gram Parsons) – 2:55
# "Strong Boy" (Gram Parsons) – 2:04
# "Do You Know How It Feels to Be Lonesome" (Gram Parsons, Barry Goldberg) – 3:36
# "Knee Deep in the Blues"  (Melvin Endsley) – 1:55

## Muusikot
* Gram Parsons – kitara, laulu
* Bob Buchanan – komppikitara, laulu
* Jon Corneal – rummut, laulu
* John Nuese – soolokitara
* Chris Ethridge – basso
* Good ole – pedal steel guitar
* Earl "Les" Ball – piano

## Arvostelut
* Allmusic: 

## Lähteet

* CD-levy SC 6206 (Sundazed)
* Safe at Home discogs.com -sivustolla
Dance Central 3

**Dance Central 3** on Harmonix Music Systemsin kehittämä ja julkaisema tanssipeli, joka on julkaistu vuonna  Xbox 360:lle. 

Peli julkistettiin E3 2012 -pelimessuilla.
Pelin edeltäjä on *[[Dance Central 2]]*.

## Pelaaminen
Pelaaminen on samanlainen kuin kahdessa edellisessä osassa: Pelaaja seuraa ruudulla avatarin liikkeitä ja koettaa toistaa ne mahdollisimman hyvin itse. Vaikeammilla vaikeustasoilla tulee enemmän ja haastavampia liikkeitä.

Uutta *Dance Central 3*:ssa on Crew Throwdown -pelitila, jossa kaksi tiimiä kilpailevat erilaisissa tanssirutiineissa, haasteissa ja minipeleissä. Pelissä on mukana ”Keep the Beat” -minipeli, jossa pelaaja seuraa rytmiä, sekä ”Make Your Move” -minipeli, jossa pelaajat voivat tehdä omia tanssiliikkeitään.

Pelissä on mukana myös tarinamoodi, jossa pelaajan pitää mennä ajassa taaksepäin eri vuosikymmenille oppimaan tanssiliikkeitä pysäyttääkseen Dr. Tanin suunnitelmat.

## Hahmot
Jokaisella tanssiryhmällä on teema eri vuosikymmenien mukaan. Lu$h Crew edustaa 1970-lukua, Hi-Def edustaa 1980-lukua, Flash4wrd edustaa 1990-lukua, Riptide edustaa 2000-lukua, ja DCI edustaa 2010:sta nykypäivään. Violetilla värjätty ryhmä on uusi.  D-Coy, M.O.C., Glitterati, D-Cypher, Icon, ja Ninja Crew ryhmät tulevat kunhan pelaaja on saanut tarpeeksi pisteitä tanssimalla.

## Kappaleet
Peli sisältää 46 kappaletta 1970-luvulta nykyaikaan. Kaikki muut kappaleet ovat lukitsemattomia alusta alkaen paitsi ”Tan-Step”. Pelin mukana tulevat kappaleet ovat:

## DLC
Alla olevat kappaleet ovat tähän mennessä julkaistu Xbox Live Marketplacessa. Yksi kappale maksaa 240 Microsoft-pistettä. Jokainen tanssi tuo uuden kappaleen lisäksi uusia tanssiliikkeitä peliin.

Peliin voi lisätä myös edellisten osien kappaleet sekä niihin ladatut lisäkappaleet. Ladatut lisäkappaleet siirtyvät ilmaiseksi peliin, mutta *[[Dance Central]]* ja *[[Dance Central 2]]* -kappaleiden siirto maksaa kummankin kohdalla 400 Microsoft-pistettä. Jos ensimmäisen Dance Central kappaleet on siirretty jo aikaisemmin Dance Central 2:een, niiden siirto ei maksa mitään.

## Aiheesta muualla
*
Velhoankeriaat

**Velhoankeriaat** (Nettastomatidae) on ankeriaskaloihin kuuluva kalaheimo. Heimon lajeja tavataan kaikista lämpimistä valtameristä.

## Lajit ja anatomia
Varhaisimmat velhoankeriaiden heimoon kuuluvien lajien fossiilit on ajoitettu eoseenikaudelle. Nykyään heimossa elää lähteestä riippuen 30&ndash;38 lajia, jotka jaetaan 6 sukuun. Heimon lajit ovat ruumiinrakenteeltaan pitkulaisia ja suurimmat lajeista saavuttavat noin metrin pituuden. Tyypillinen piirre on litteä pää ja pitkä kuono ja päätään kohti suippeneva pyrstö. Selkä- ja peräevät ovat pitkät ja yhtyneet pyrstöevän kanssa. Velhoankeriailta puuttuu rintaevä lukuun ottamatta *Hoplunnis*-suvun lajeja. Kalojen silmät ovat kookkaat ja hyvin kehittyneet. Velhoankeriaat ovat suomuttomia ja väritykseltään usein ruskeita ja vatsastaan vaaleampia. Evät ovat monella lajilla mustat.

## Levinneisyys
Velhoankeriaslajeja tavataan Atlantin Intian valtameren ja Tyynenmeren alueilta. Ne elävät trooppisissa ja lämpimänlauhkeissa vesissä yleensä lähellä pohjaa 500&ndash;2&nbsp;000 metrin syvyydessä. Kalojen elintavat ovat huonosti tunnettuja.  

## Lähteet
Aini Setälä

**Aini Sigrid Setälä** (3. heinäkuuta 1899 Ristiina – 21. tammikuuta 1991 Mikkeli) oli suomalainen lastenkirjailija ja suomentaja. 

Aini Setälä syntyi kymmenlapsiseen maanviljelijäperheeseen. Hänen lapsuudenkotinsa sijaitsi Ristiinan Someenjärvellä, jossa hän tutustui siellä kesiään viettäneeseen professori E. N. Setälän perheeseen. Heidän avullaan hän pääsi opiskelemaan Helsinkiin Helsingin kauppiaitten kauppakouluun ja hän opiskeli myös laulua Helsingin konservatoriossa. 

Aini Setälä meni naimisiin 18-vuotiaana Setälän perheen pojan Vilho Suonio Setälän kanssa. He ostivat 1920-luvulla Ristiinasta kesäpaikakseen *Metsäpirtti*-nimisen tilan, jossa Aini Setälä vietti kesät, ja hän asui siellä myös sotavuosina, jolloin hänen miehensä toimi Päämajan valokuvaajana. Setälät ottivat avioeron vuonna 1955.

Aini Setälä kirjoitti lastenkirjojen lisäksi novelleja ja runoja.

## Teoksia
* *Metsäpirtin lapset* ; kuvittanut Elsi Borg. Otava 1927
* *Paitaressut* ; kuvittanut Maija-Liisa Grönros. Otava 1929
* *Pikku Pirkon kuvakirja* ; kuvat piirtänyt Hanns Brückner. Otava 1940
* *Pekan ja Liisan ystävät* : kuvakirja. Smia, Helsinki 1943
* *Kultajyvä : satuja ja kertomuksia* ; kuvittanut Soini Talaskivi. Meidän lasten kirjasto 27. Otava 1945
* *Umpuja : kuvakirja Suomen lapsista* ; kuvat tehneet Vilho Setälä ja Arja Setälä-Kaartotie ; tekstin laatinut Aini Setälä. Otava 1950
* *Sininen satu* : satuja. Otava 1951
* *Apteekin kukkuva kello sekä muita kertomuksia ja satuja*. Valistus, Helsinki 1962

## Suomennoksia
* Jean Forge : *Kuiluja* ; esperantokielisestä alkuteoksesta suom. Aini Setälä. Otava 1924
* Argus : *Minkä vuoksi?* : salapoliisiromaani. Otava 1928

## Kirjallisuutta
* Raili Veikkanen, Leila Utriainen : *Aini Setälä, etelä-savolainen lastenkirjailija : elämänvaiheita, kirjallisuusluettelo*. Mikkelin kaupunginkirjasto-maakuntakirjasto, Mikkeli 1987 

## Lähteet
* 
* Mikkelin kaupunginkirjasto-maakuntakirjasto : Aini Sigrid Setälä
Maorien lippu

**Maorien lippu** on joidenkin maorien käyttämä symboli. Se tunnetaan Uudessa-Seelannissa myös maorinkielisellä nimellä **tino rangatiratanga**. Lippu otettiin käyttöön ja se on ollut suosittu etenkin maorien itsenäisyysliikkeissä.

## Historia

Nykyistä maorien lippua on edeltänyt useita eri maoreja eri tilanteissa symboloineita lippuja. Ehkä varhaisin on niin sanottu Yhdistyneiden Heimojen lippu, joka otettiin käyttöön vuonna 1834. Myöhemmin niin sanottujen maorisotien aikana 1800-luvulla eri maoriyhteisöillä oli useita eri lippuja. Tapa käyttää lippuja kopioitiin eurooppalaisilta siirtolaisilta. Lippujen tarkoituksena oli yleensä korostaa tietyn ryhmän itsenäisyyttä ja voimaa. Niissä kuvattiin tavallisesti esimerkiksi ristejä, kuunsirppejä ja tähtiä. 

Nykyinen maorien lippu eli *tino rangatiratanga* juontaa juurensa kuitenkin vasta 1980-luvun lopulle. Se suunniteltiin vuonna 1989, jolloin lipun suunnittelusta järjestettiin kilpailu. Mikään varsinaiseen kilpailuun osallistunut ehdotus ei voittanut, vaan järjestäjät ottivat yhteyttä maoritaiteilijanaisiin, joiden tekemä lippu valittiin voittajaksi. Lippua käytettiin marssilla Te Rerenga Wairuasta Waitangiin Waitangi-päivänä 1990. Myöhemmin lippu saavutti laajemman suosion ja sitä alettiin liputtaa myös virallisissa yhteyksissä.

## Lähteet
Tommy James and the Shondells

**Tommy James and Shondells** on yhdysvaltalainen rock-yhtye, joka perustettiin vuonna 1964, Nilesissä, Michiganissa. Yhtyeen jäsenet ovat Tommy James, John Golden, Bobby Guy, Glenn Wyka. Yhtye nautti suurta suosiota 1960-luvun lopussa. Heidän tunnetuimpia kappaleitaan ovat: "Crystal Blue Persuasion", "Crimson And Clover", "Mony Mony", "I Think We're Alone Now", "Sweet Cherry Wine" ja "Mirage".

Jotkin yhtyeen kappaleista ovat nousseet suuriksi hiteiksi toisten artistien esittäminä, kuten Billy Idolin "Mony Mony" ja Tiffanyn "I Think We're Alone Now", jotka olivat peräkkäin Yhdysvaltain singlelistan ykkössijalla marraskuussa 1987.

## Diskografia
### Albumit
*1966 *Hanky Panky* (#46) 
*1966 *It's Only Love* 
*1967 *I Think We're Alone Now* (#74)
*1967 *Something Special!:The Best Of Tommy James & the Shondells* (#174) 
*1967 *Gettin' Together*
*1968 *Mony Mony* (#193) 
*1968 *Crimson & Clover* (#8) 
*1969 *Cellophane Symphony* (#141)
*1969 *The Best of Tommy James and the Shondells* (#21) 
*1970 *Travelin*' (#91) 
*1983 *Short Sharp Shots*

### Singlet
*1964: "Hanky Panky" / "Thunderbolt"
*1965: "Hanky Panky" / "Thunderbolt" 
*1966: "Hanky Panky"/ "Thunderbolt" 
*1966: "Lots of Pretty Girls" / "Say I Am (What I Am)" (#21) 
*1966: "It's Only Love"/ "Don't Let My Love Pass You By" 
*1967: "I Think We're Alone Now" / "Gone, Gone, Gone" 
*1967: "Mirage" / "Run Run Baby Run" 
*1967: "I Like the Way" / "Baby I Can't Take It No More" 
*1967: "Gettin' Together" (/ "Real Girl" 
*1967: "Out of the Blue" / "Love's Closing In On Me" 
*1968: "Get Out Now" / "Wish It Were You" 
*1968: "Mony Mony" / "One Two Three And I Fell" 
*1968: "Somebody Cares" / "Do Unto Me" 
*1968: "Do Something to Me" / "Gingerbread Man" -
*1968: "Crimson and Clover" / "I'm Taken" "Some Kind Of Love" 
*1969: "Sweet Cherry Wine" / "Breakaway" 
*1969: "Crystal Blue Persuasion" / "I'm Alive" 
*1969: "Ball of Fire" / "Makin' Good Time" 
*1969: "She" / "Loved One" 
*1970: "Gotta Get Back to You" / "Red Rover" 
*1970: "Come to Me" / "Talkin' and Signifying" 

## Lähteet

## Aiheesta muualla
*Yhtyeen viralliset kotisivut
František Kiehlmann

**František Kiehlmann** (5. kesäkuuta 1901 &ndash; 20. toukokuuta 1988 Praha) oli tšekkoslovakialainen yleisurheilija, joka kilpaili 400 metrin aitajuoksussa. Hän edusti seuratasolla Slavia Prahaa. Kiehlmann osallistui Antwerpenin olympialaisiin 1920, joissa hän sijoittui alkueränsä kolmanneksi eikä päässyt jatkoon.

## Lähteet

* Kiehlmannin profiili sports-reference.com - sivustolla
Lynette Wagg

**Lynette Ann Wagg** (s. 5. kesäkuuta 1939) on australialainen meloja. Wagg osallistui Tokion olympialaisiin 1964 Margaret Buckin kanssa 500 metrin kajakkikaksikoissa, ja pari sijoittui kisassa yhdeksänneksi. 

## Lähteet

* Waggin profiili sports-reference.com -sivustolla
Channel 5

**Channel 5** (*Kanava 5*) on brittiläinen televisiokanava. Kanava aloitti toimintansa 30. maaliskuuta 1997. Channel 5 kaikkien aikojen katsojaennätys tehtiin, kun *[[Celebrity Big Brother 2011]]* alkoi. Ohjelma keräsi 5,3 miljoonaa katsojaa TV:n ääreen. Kanavan rinnakkaiskanavia ovat 5* ja 5USA.

## Ohjelmistoa
* *[[Big Brother (Iso-Britannia)|Big Brother]]*
* **'
* **'
* *[[Greyn Anatomia]]*
* *[[Ulosottomiehet (televisiosarja)|Ulosottomiehet]]*

## Aiheesta muualla
* Virallinen sivusto
Big Brother 2000 (UK)

**Big Brother 2000 ** oli ensimmäinen Big Brother -kausi Isossa-Britanniassa. Kauden voitti Craig Phillips ja hän voitti 70 000 puntaa. Kausi kesti 64 päivää.
## Nimeämistaulukko
Kenneth Hahn

**Kenneth Alvin Hahn** (5. kesäkuuta 1928 Chicago &ndash; 2. elokuuta 2006 Durham) oli yhdysvaltalainen vesipalloilija, joka pelasi maalivahtina. Hänen seuransa oli chicagolainen Illinois Athletic Club.

Hahn oli mukana varamiehenä maansa joukkueessa vuoden 1952 olympialaisissa, ja seuraavana vuonna hänet valittiin ensimmäistä kertaa AAU:n tähdistöjoukkueeseen. Hahn sai nimityksiä uransa aikana yhteensä viisi kappaletta. Hän pelasi Melbournen olympialaisissa 1956, joissa USA sijoittui viidenneksi, yhden ottelun ja oli voittamassa kultaa Pan-Amerikan kisoista 1959. Hahn nimettiin Yhdysvaltain vesipallon kunniagalleriaan vuonna 1982.

## Lähteet
Attention!

__NOTOC__
**Attention!** on Erja Lyytisen esikoisalbumi, joka julkaistiin vuonna 2002 levymerkillä Bluelight Records.

## Kappaleet
Kaikki kappaleet säveltänyt Erja Lyytinen, ellei toisin mainittu.

#
#
#
# (säv. Ervin Odie)
#
#
#
# (säv. Floreno)	  
# (säv. Louise Dupont-Daniel Barker & J. Mayo Williams)
#
#
#

## Kokoonpano

### Muusikot
* Erja Lyytinen – laulu ja kitara
* Davide Floreno – kitara
* Toni Kortepohja – piano
* Kimmo Oikarinen – rummut ja perkussiot 
* Jouni Kaartinen – basso ja bassokitara

### Tuotanto
* Davide Floreno ja Erja Lyytinen – tuotanto
* Antti Juntunen – äänittäjä
* Olli Haavisto – miksaaja (17.–20. joulukuuta 2001 @ Hitsville IV)
* Minerva Pappi – masteroija (29. joulukuuta 2001 @ Finnvox)   
* Jouko Lehtola – valokuvat (Flaming Star)
* Mika Liikari – kansitaide (Rhumboogie Design)

## Lähteet
Mhadjou Youssouf

**Mhadjou Youssouf** (s. 5. kesäkuuta 1990) on komorilainen yleisurheilija, joka kilpailee pikajuoksussa.

Youssouf juoksi 100 metrillä alle 20-vuotiaiden MM-kisoissa 2008, mutta karsiutui alkuerissä. Hän koki matkalla saman kohtalon myös saman vuoden olympialaisissa ja vuoden 2009 MM-kilpailuissa. Youssoufin ennätys 100 metriltä on Pekingin olympiakisoissa juostu 10,62 sekuntia, ja 200 metriä hän on taittanut parhaimmillaan aikaan 21,38 vuonna 2010.

## Lähteet
Vallenato

**Vallenato** on kolumbialainen kansanmusiikin tyylilaji, joka on peräisin Karibianmeren rannikolta. Sen suosio on levinnyt myös muualle latinalaiseen Amerikkaan ja vuonna 2006 vallenato ja toinen suosittu kolumbialainen kansanmusiikkilaji cumbia hyväksyttiin Latin Grammy Award -kategorioiksi.

Vallenatolle tyypillisiä instrumentteja ovat Afrikasta peräisin oleva pieni polvien välissä soitettava rumpu (*caja vallenata*), alun perin intiaanien lintujen metsästämiseen käyttämä kaksiosainen *guacharaca* ja saksalaisperäinen harmonikka. Musiikin nimi *vallenato* tarkoittaa laaksossa syntynyttä.
Clement Tirkey

**Clement Tirkey** (s. 12. syyskuuta 1947) on intialainen roomalaiskatolinen piispa. Hänet vihittiin papiksi Darjeelingin hiippakuntaan Darjeelingissa, Intiassa vuonna 1978 ja inkardinoitiin Bagdogran hiippakuntaan 14. kesäkuuta 1997. Hänet nimitettiin Jalpaigurin hiippakunnan johtoon 31. tammikuuta 2006. Piispaksi vihkiminen seurasi 23. huhtikuuta. Pääkonsekraattorina toimi Telesphore Placidus Toppo, jota avustivat Lucas Sirkar ja Thomas D'Souza.

## Lähteet
José Ubiratan Lopes

**José Ubiratan Lopes** (s. 7. syyskuuta 1947 Itambacuri) on brasilialainen roomalaiskatolinen piispa. Hänet vihittiin kapusiinien papiksi 28. joulukuuta 1975 ja nimitettiin Itaguaín hiippakunnan johtoon 17. marraskuuta 1999. Piispaksi vihkiminen seurasi 20. helmikuuta 2000. Pääkonsekraattorina toimi Eugênio de Araújo Sales, jota avustivat Antônio Eliseu Zuqueto ja José Carlos de Lima Vaz.

## Lähteet
CHL:n varaustilaisuus

**CHL Import Draft** on vuosittain Canadian Hockey Leaguen järjestämä varaustilaisuus tuontipelaajille. Varatut pelaajat eivät saa olla kanadalaisia tai yhdysvaltalaisia. Varaustilaisuus järjestetään Internetissä  jälkeen, useimmiten kesäkuun viimeisellä viikolla tai heinäkuun ensimmäisellä viikolla. CHL:n varaustilaisuus on järjestetty kesästä 1992 lähtien.

WHL-, OHL- ja QMJHL-junioriliigojen joukkueet varaavat järjestelmällisesti edellisen kauden sijoitusten perusteella heikoimmasta parhaimpaan. Varaustilaisuudessa on kaksi kierrosta ja yhteensä 120 varausvuoroa. Kullakin joukkueella voi olla riveissään korkeintaan kaksi tuontipelaajaa, joten aiemman vuoden varauksen jatkaessa osa joukkueista jättää ajoittain varausvuorojaan käyttämättä. 

Vuonna 2013 CHL kielsi varaustilaisuuden maalivahdeilta kesästä 2014 lähtien. Organisaatio perusteli päätöstään kehittää paremmin kanadalaisia juniorimaalivahteja. Maalivahdit palasivat kuitenkin varauskelpoisiksi jälleen kesällä 2018. CHL:ään varattavilta pelaajilta varmistetaan usein myös halukkuus siirtyä liigoihin ja kannustimena siirtoon on usein myös hyvä näytönpaikka NHL:n varaustilaisuutta ajatellen ja pohjoisamerikkalaisen pelityylin oppiminen. CHL:n kautta NHL:ään on varattu eurooppalaisista ensimmäisellä kierroksella mm. Nico Hischier, Nail Jakupov, Gabriel Landeskog, Olli Määttä ja Jakub Voráček. Jotkut CHL:ään varatut pelaajat ovat päättäneet myös jäädä kehittymään Eurooppaan, kuten Ilja Kovaltšuk ja Patrik Laine.

## Varatut pelaajat maittain
*Tilanne kesän 2021 jälkeen*

***** Yhdysvaltalainen Dennis Yan syntyi venäläisille vanhemmille.

## Ykkösvaraukset

## Lähteet
*Elite Prospects - CHL Import Draft 
*CHL Import Draft CHL:n verkkosivuilla 

### Viitteet
Kusadasin pommi-isku 16. heinäkuuta 2005

**Kusadasin pommi-isku**  tapahtui 16. heinäkuuta 2005 Länsi-Turkissa. Poliisi epäilee, että kyseessä oli noin 16-vuotiaan tytön tekemä itsemurhapommi-isku. 

## Lähteet
* MTV3 uutiset Kusadasin pommi-isku

### Viitteet
Julius Lavonen

**Julius Lavonen** (alkup. Munsterhjelm, s. 13. maaliskuuta 1988 Helsinki) on suomalainen näyttelijä.

Lavonen on kuuluisan taiteilijasuvun kasvatti ja käynyt Helsingin ranskalaissuomalaisen koulun sekä Kallion ilmaisutaidon lukion. Hän tuli tunnetuksi muun muassa Petri Kotwican ohjaamasta elokuvasta *[[Koti-ikävä]]* (2005), josta hän oli vuoden 2006 Jussi-ehdokkaana parhaasta miespääosasta. Hän sai roolista myös parhaan näyttelijän palkinnon Unkarin kansainvälisillä Alba Regia -elokuvajuhlilla.

Vuonna 2011 ilmestyneessä *[[Rat King]]* -elokuvassa Lavonen näyttelee 18-vuotiasta Nikiä. 

Lavosen äiti on dramaturgi Sussa Lavonen. Julius Lavosen isä on elokuvaaja Pekka Munsterhjelm.

## Lähteet

## Aiheesta muualla
*
Guy Wilks

**Guy Wilks** (s. 22. tammikuuta 1981) on brittiläinen ralliautoilija. Hän kilpaili rallin MM-sarjassa vuosina 2002&ndash;2008 saavuttaen kolme pistettä, jotka tulivat vuoden 2007 Irlannin rallista. Vuosina 2008&ndash;2011 Wilks kilpaili IRC-sarjassa saavuttaen yhden voiton. Wilks on voittanut National Rally Driver of the Year -palkinnon 2004.

## Lähteet
Outta My Head

**Outta My Head** on Suomen kuudennen Idols-voittajan Diandran debyyttialbumi, joka julkaistiin 6. heinäkuuta 2012. Albumi sijoittui sen ensimmäisellä listaviikolla Suomen virallisen albumilistan ensimmäiselle sijalle. Albumi myi elokuussa 2012 kultalevyyn oikeuttavat 10&nbsp;000 kappaletta.

Albumin ensimmäisenä singlenä julkaistiin jo Idolsin voittokappaleena kuultu ”Onko Marsissa lunta?”. Albumin toinen single ”Outta My Head” julkaistiin 4. kesäkuuta 2012 ja siihen valmistui heinäkuussa Mikko Harman ohjaama musiikkivideo. Albumin kolmas single ”Prinsessalle” julkaistiin syyskuussa 2012.

## Kappaleet

## Lähteet
9fngrs

**9fngrs** on suomalaisen rap-artisti Noah Kinin toinen, 27. kesäkuuta 2012 julkaistu, studioalbumi. Albumin kappaleesta "the:passion" on julkaistu musiikkivideo. *9fngrsin* on tuottanut kokonaan Noah Kin itse ja sen on masteroinut Tommishock.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Rumba: 

## Lähteet
Luis Pérez Companc

**Luís Pérez Companc** (s. 2. tammikuuta 1972 Buenos Aires) on argentiinalainen moottoriurheilija ja entinen MM-tason ralliautoilija. Hän kilpaili rallin MM-sarjassa vuosina 2001–2008 saavuttaen yhdeksän MM-pistettä. 

Vuonna 2005 Perez Companc voitti Argentiinan rallisarjan mestaruuden. Rata-autoiluun siirryttyään hän kilpaili vuosina 2008-09 FIA GT Championship-sarjassa. Pérez Companc on osallistunut myös Le Mansin 24 tunnin ajoon kolmesti, vuosina 2009, 2010 ja 2012.

Hänen veljensä Pablo Pérez Companc on myös kilpa-autoilija.

## Rallin MM-sarjan tulokset
()
Pikarimeduusat

**Pikarimeduusat** (Stauromedusae) on polttiaiseläimiin kuuluva, meressä elävien selkärangattomien lahko. Pikarimeduusojen elämänkierrosta puuttuu kokonaan vapaasti uiva planktinen meduusavaihe. Aikuiset, suvullisesti lisääntyvät pikarimeduusat ovat pohjaan kiinnittyneitä ja muistuttavat pikemmin polyyppiä kuin meduusaa.

Pikarimeduusoita tunnetaan noin 50 lajia, joista valtaosa on alle viiden senttimetrin kokoisia.

Aiemmin pikarimeduusat luettiin yhdeksi varsinaisten meduusoiden (Scyphozoa) lahkoista, mutta ne erotettiin omaan **Staurozoa**-luokkaansa vuonna 2004. Ne lienevät lähempää sukua kuutiomeduusoille kuin varsinaisille meduusoille.

## Lähteet
Koti-ikävä

**Koti-ikävä** on Petri Kotwican ohjaama suomalainen draamaelokuva vuodelta 2005.

## Juoni
17-vuotias Sami lähetetään psykiatriseen hoitoon, koska hän on lakannut puhumasta eikä näytä tunteitaan. Sairaalassa Sami ystävystyy toisen pojan Ruden kanssa, joka puolestaan ei halua sieltä pois. Hoitaja Taneli yrittää auttaa poikia.

## Näyttelijät

## Lähteet
Bunny the Killer Thing (lyhytelokuva)

**Bunny the Killer Thing** on vuonna 2011 valmistunut suomalainen independent-elokuva, jonka on ohjannut ja käsikirjoittanut Joonas Makkonen. Elokuvan pääosissa ovat Matti Kiviniemi ja Tuomas Massa. Elokuva on splatter-, eksploitaatio- ja camp -henkinen lyhyt kauhukomedia. Elokuva julkaistiin internetissä 23. joulukuuta 2012.

Elokuvassa seurataan neljää nuorta, jotka törmäävät olioon, joka on puoliksi ihminen, puoliksi jänis. Olio vainoaa kaikkea mistä tulee mieleen naisen sukupuolielimet. Olio on Bunny the Killer Thing.

## Näyttelijät

## Lähteet

## Aiheesta muualla
* Elokuva katsottavissa (youtube.com)
* Artikkeli elokuvaan liittyen (episodi.fi)
* Arvostelu: Bunny the Killer Thing (horrorphilia.com) 
* Bunny the Killer Thing Cinefantasy -elokuvafestivaalin sivustolla (cinefantasy.com) 
* Bunny the Killer Thing San Sebastian Horror and Fantasy Film Festival -elokuvafestivaalin sivustolla (donostiakultura.com)